ਹੰਟਰ ਸਟਾਕਟਨ ਥੌਮਸਨ

ਹੰਟਰ ਸਟਾਕਟਨ ਥੌਮਸਨ (ਅੰਗ੍ਰੇਜ਼ੀ: Hunter S. Thompson; 18 ਜੁਲਾਈ, 1937 - 20 ਫਰਵਰੀ, 2005) ਇੱਕ ਅਮਰੀਕੀ ਪੱਤਰਕਾਰ ਅਤੇ ਲੇਖਕ ਸੀ, ਜਿਸਨੂੰ ਗੇਅ ਟੇਲੀਸ, ਟਰੂਮੈਨ ਕੈਪੋਟ, ਨੌਰਮਨ ਮੇਲਰ, ਜੋਨ ਡਿਡੀਅਨ ਅਤੇ ਟੌਮ ਵੁਲਫ਼ ਦੇ ਨਾਲ ਨਵੀਂ ਪੱਤਰਕਾਰੀ ਦਾ ਮੋਢੀ ਮੰਨਿਆ ਜਾਂਦਾ ਹੈ।

 ਮੁੱਢਲਾ ਜੀਵਨ 
ਹੰਟਰ ਸਟਾਕਟਨ ਥੌਮਸਨ ਦਾ ਜਨਮ ਇੱਕ ਆਰਾਮਦਾਇਕ ਮੱਧ ਵਰਗ ਪਰਿਵਾਰ ਵਿੱਚ ਹੋਇਆ ਸੀ ਜੋ ਛੇ ਸਾਲ ਦੀ ਉਮਰ ਵਿੱਚ ਲੁਈਸਵਿਲ ਦੇ ਹਾਈਲੈਂਡਜ਼ ਇਲਾਕੇ ਵਿੱਚ ਰਹਿਣ ਚਲਾ ਗਿਆ ਸੀ। ਉਸਦੇ ਪਿਤਾ ਦਾ 1952 ਵਿੱਚ ਦੇਹਾਂਤ ਹੋ ਗਿਆ ਜਦੋਂ ਥੌਮਸਨ 14 ਸਾਲ ਦਾ ਸੀ; ਉਸਦੀ ਮੌਤ ਨੇ ਥੌਮਸਨ ਦੀ ਮਾਂ ਨੂੰ ਬਹੁਤ ਪ੍ਰਭਾਵਿਤ ਕੀਤਾ। ਬਚਪਨ ਵਿੱਚ, ਥੌਂਮਸਨ ਚੰਗਾ ਐਥਲੈਟਿਕ ਸੀ। ਸਰੀਰਕ ਤੌਰ 'ਤੇ ਪ੍ਰਤਿਭਾਸ਼ਾਲੀ ਹੋਣ ਦੇ ਬਾਵਜੂਦ, ਉਹ ਸਕੂਲ ਵਿੱਚ ਕਦੇ ਵੀ ਕਿਸੇ ਸੰਗਠਿਤ ਖੇਡ ਟੀਮ ਵਿੱਚ ਸ਼ਾਮਲ ਨਹੀਂ ਹੋਇਆ। ਥੌਮਸਨ ਇੱਕ ਉਤਸ਼ਾਹੀ ਪਾਠਕ ਸੀ, ਅਤੇ ਜੈਕ ਕੇਯੂਰੋਕ ਅਤੇ ਜੇਪੀ ਡੌਨਲੀਵੀ ਦੇ ਉੱਭਰ ਰਹੇ ਵਿਰੋਧੀ-ਸੱਭਿਆਚਾਰਕ ਕੰਮ ਵੱਲ ਖਿੱਚਿਆ ਗਿਆ। ਲੂਈਸਵਿਲ ਮੇਲ ਹਾਈ ਸਕੂਲ ਵਿੱਚ ਪੜ੍ਹਦੇ ਸਮੇਂ, ਉਹ ਸਾਹਿਤਕ ਸਮਾਜ ਵਿੱਚ ਸ਼ਾਮਲ ਹੋ ਗਿਆ ਅਤੇ ਯੀਅਰਬੁੱਕ ਵਿੱਚ ਕੰਮ ਵਿੱਚ ਯੋਗਦਾਨ ਪਾਇਆ।

 ਹਾਈ ਸਕੂਲ 
ਥੌਂਪਸਨ ਦਾ ਸੁਭਾਅ ਹਾਈ ਸਕੂਲ ਵਿੱਚ ਪੜ੍ਹਦਿਆਂ ਖਰਾਬ ਹੁੰਦਾ ਗਿਆ। ਉਹ ਸ਼ਰਾਬ ਪੀਣ ਲੱਗਾ ਅਤੇ ਇਕ ਗਲਤ ਸੰਗਤ ਨਾਲ ਰਲ ਕਈ ਇਹੋ ਜਿਹੇ ਕੰਮ ਕਰਨ ਲੱਗਾ ਜਿੰਨ੍ਹਾਂ ਕਰਕੇ ਉਸਨੂੰ ਕਈ ਵਾਰ ਗ੍ਰਿਫਤਾਰ ਕੀਤਾ ਗਿਆ। ਨਤੀਜਨ 1956 ਵਿੱਚ ਇਕ ਡਕੈਤੀ ਦੇ ਦੋਸ਼ ਵਿੱਚ ਉਸਦੀ ਗ੍ਰਿਫਤਾਰੀ ਹੋਈ। ਇਹ ਕਿਸੇ ਕਾਰ ਸਵਾਰ ਨੂੰ ਲੁੱਟ ਦਾ ਮਾਮਲਾ ਸੀ। ਥੌਂਪਸਨ ਦੇ ਕੇਸ ਦੇ ਜੱਜ ਨੇ ਥੌਂਪਸਨ ਤੋਂ ਬਿਹਤਰ ਵਿਵਹਾਰ  ਦੀ ਉਮੀਦ ਕਰਦਿਆਂ ਉਸਨੂੰ ਜੇਲ੍ਹ ਅਤੇ ਫੌਜੀ ਸੇਵਾ ਵਿੱਚੋਂ ਇੱਕ ਚੁਣਨ ਦੀ ਪੇਸ਼ਕਸ਼ ਕੀਤੀ। ਥੌਂਮਸਨ ਨੇ ਫੌਜ ਚੁਣਿਆ ਅਤੇ ਹਵਾਈ ਸੈਨਾ ਵਿੱਚ ਸ਼ਾਮਲ ਹੋ ਗਿਆ।  ਨਤੀਜੇ ਵਜੋਂ, ਥੌਂਪਸਨ ਕਦੇ ਵੀ ਰਸਮੀ ਤੌਰ 'ਤੇ ਹਾਈ ਸਕੂਲ ਤੋਂ ਗ੍ਰੈਜੂਏਟ ਨਹੀਂ ਹੋਇਆ।

 ਸ਼ੁਰੂਆਤੀ ਲਿਖਣ ਦਾ ਕਰੀਅਰ (1958-1965) 
ਥੌਮਸਨ ਨੇ 1958 ਤੱਕ ਹਵਾਈ ਸੈਨਾ ਵਿੱਚ ਸੇਵਾ ਨਿਭਾਈ। ਉਸਨੇ ਅਗਲੇ ਕਈ ਸਾਲ ਦੇਸ਼ ਭਰ ਵਿੱਚ ਘੁੰਮਦੇ ਹੋਏ ਬਿਤਾਏ। ਲਿਖਣ ਦੀਆਂ ਨੌਕਰੀਆਂ ਕੀਤੀਆਂ ਅਤੇ ਹੌਲੀ-ਹੌਲੀ ਇੱਕ ਪ੍ਰਤਿਭਾਸ਼ਾਲੀ ਲੇਖਕ ਵਜੋਂ ਆਪਣੀ ਸਾਖ ਬਣਾਈ। ਉਸਨੇ ਕੁਝ ਸਮਾਂ ਨਿਊਯਾਰਕ ਸਿਟੀ ਵਿੱਚ ਬਿਤਾਇਆ ਅਤੇ ਕੋਲੰਬੀਆ ਯੂਨੀਵਰਸਿਟੀ ਸਕੂਲ ਆਫ਼ ਜਨਰਲ ਸਟੱਡੀਜ਼ ਵਿੱਚ ਕੋਰਸ ਕੀਤੇ ਅਤੇ ਟਾਈਮ ਮੈਗਜ਼ੀਨ ਵਿੱਚ "ਕਾਪੀ ਬੁਆਏ" ਵਜੋਂ ਨੌਕਰੀ ਕੀਤੀ। ਉਸਨੂੰ 1959 ਵਿੱਚ ਉਸ ਨੌਕਰੀ ਤੋਂ ਕੱਢ ਦਿੱਤਾ ਗਿਆ ਸੀ।1960 ਵਿੱਚ, ਥੌਮਸਨ ਸੈਨ ਜੁਆਨ, ਪੋਰਟੋ ਰੀਕੋ ਚਲਾ ਗਿਆ, ਉੱਥੇ ਸਥਿਤ ਇੱਕ ਸਪੋਰਟਸ ਮੈਗਜ਼ੀਨ ਲਈ ਕੰਮ ਕਰਨ ਲਈ। ਜਦੋਂ ਮੈਗਜ਼ੀਨ ਬੰਦ ਹੋ ਗਿਆ, ਤਾਂ ਥੌਮਸਨ ਨੇ ਕੁਝ ਸਮੇਂ ਲਈ ਇੱਕ ਫ੍ਰੀਲਾਂਸਰ ਵਜੋਂ ਕੰਮ ਕੀਤਾ ਅਤੇ ਦੋ ਨਾਵਲ, ਪ੍ਰਿੰਸ ਜੈਲੀਫਿਸ਼ , ਜੋ ਕਦੇ ਪ੍ਰਕਾਸ਼ਿਤ ਨਹੀਂ ਹੋਇਆ, ਅਤੇ ਦ ਰਮ ਡਾਇਰੀ , ਇੱਕ ਕਹਾਣੀ ਜੋ ਸਿੱਧੇ ਤੌਰ 'ਤੇ ਪੋਰਟੋ ਰੀਕੋ ਵਿੱਚ ਉਸਦੇ ਤਜ਼ਰਬਿਆਂ ਤੋਂ ਪ੍ਰੇਰਿਤ ਸੀ ਅਤੇ ਜਿਸਨੂੰ ਥੌਮਸਨ ਨੇ ਸਾਲਾਂ ਤੱਕ ਪ੍ਰਕਾਸ਼ਿਤ ਕਰਨ ਦੀ ਕੋਸ਼ਿਸ਼ ਕੀਤੀ, ਅੰਤ ਵਿੱਚ 1998 ਵਿੱਚ ਸਫਲ ਹੋਇਆ। ਦੱਖਣੀ ਅਮਰੀਕਾ ਵਿੱਚ ਇੱਕ ਕਾਰਜਕਾਲ ਤੋਂ ਬਾਅਦ, ਥੌਮਸਨ ਆਖਰਕਾਰ 1965 ਵਿੱਚ ਸੈਨ ਫਰਾਂਸਿਸਕੋ ਵਿੱਚ ਸੈਟਲ ਹੋ ਗਿਆ, ਜਿੱਥੇ ਉਸਨੇ ਉੱਥੇ ਵਧ ਰਹੇ ਡਰੱਗ ਅਤੇ ਸੰਗੀਤ ਦੇ ਦ੍ਰਿਸ਼ ਨੂੰ ਅਪਣਾ ਲਿਆ ਅਤੇ ਵਿਰੋਧੀ-ਸੱਭਿਆਚਾਰਕ ਅਖਬਾਰ ਦ ਸਪਾਈਡਰ ਲਈ ਲਿਖਣਾ ਸ਼ੁਰੂ ਕੀਤਾ ।

 ਨਿੱਜੀ ਜ਼ਿੰਦਗੀ 
ਥੌਂਮਸਨ ਨੇ ਦੋ ਵਾਰ ਵਿਆਹ ਕੀਤਾ। ਉਸਨੇ ਕਈ ਸਾਲਾਂ ਤੱਕ ਡੇਟਿੰਗ ਕਰਨ ਤੋਂ ਬਾਅਦ 1963 ਵਿੱਚ ਸੈਂਡਰਾ ਕੌਂਕਲਿਨ ਨਾਲ ਵਿਆਹ ਕੀਤਾ; 1964 ਵਿੱਚ ਇਸ ਜੋੜੇ ਦਾ ਇੱਕ ਪੁੱਤਰ, ਜੁਆਨ ਫਿਟਜ਼ਗੇਰਾਲਡ ਥੌਂਪਸਨ ਹੋਇਆ। 1980 ਵਿੱਚ ਇਸ ਜੋੜੇ ਦਾ ਤਲਾਕ ਹੋ ਗਿਆ। 2000 ਵਿੱਚ, ਥੌਂਪਸਨ ਅਨੀਤਾ ਬੇਜਮੁਕ ਨੂੰ ਮਿਲਿਆ; ਉਨ੍ਹਾਂ ਨੇ 2003 ਵਿੱਚ ਵਿਆਹ ਕਰਵਾ ਲਿਆ।

 ਮੌਤ 
ਥੌਂਮਸਨ ਨੇ 20 ਫਰਵਰੀ, 2005 ਨੂੰ ਆਪਣੇ ਸਿਰ ਵਿੱਚ ਗੋਲੀ ਮਾਰ ਕੇ ਖੁਦਕੁਸ਼ੀ ਕਰ ਲਈ; ਉਹ 67 ਸਾਲਾਂ ਦਾ ਸੀ। ਉਸਦਾ ਪੁੱਤਰ ਜੁਆਨ ਅਤੇ ਉਸਦਾ ਪਰਿਵਾਰ ਘਰ ਵਿੱਚ ਸਨ; ਅਨੀਤਾ ਘਰ ਤੋਂ ਦੂਰ ਸੀ ਅਤੇ ਥੌਂਮਸਨ ਨਾਲ ਫ਼ੋਨ 'ਤੇ ਗੱਲ ਕਰ ਰਹੀ ਸੀ ਜਦੋਂ ਉਸਨੇ ਆਪਣੇ ਆਪ ਨੂੰ ਗੋਲੀ ਮਾਰ ਲਈ। ਦੋਸਤਾਂ ਅਤੇ ਪਰਿਵਾਰ ਨੇ ਥੌਂਮਸਨ ਨੂੰ ਉਸਦੀ ਉਮਰ ਅਤੇ ਵਿਗੜਦੀ ਸਿਹਤ ਬਾਰੇ ਉਦਾਸ ਦੱਸਿਆ। ਅੰਤਿਮ ਸੰਸਕਾਰ 20 ਅਗਸਤ, 2005 ਨੂੰ ਕੀਤਾ ਗਿਆ ਸੀ।

 ਹਵਾਲੇ 

ਸ਼੍ਰੇਣੀ:ਅਮਰੀਕੀ ਲੇਖਕ